নিজস্ব প্রতিবেদক : চট্টগ্রাম বিশ্ববিদ্যালয়ের সর্ববৃহৎ ছাত্রসংগঠন “চকরিয়া-পেকুয়া ছাত্র ফোরাম” এর ২০১৭-১৮ কার্যকরি কমিটির ১৪সদস্য বিশিষ্ট আংশিক কমিটি অনুমোদন দিয়েছেন উক্ত ফোরামের উপদেষ্টা ও সাবেক নেতৃবৃন্দ।এতে লোকপ্রশাসন বিভাগের মোঃ মিজানুর রহমান কে সভাপতি এবং রাজনীতি বিভাগের আমান উল্লাহ আমানকে সাধারণ সম্পাদক হিসেবে নির্বাচিত করা হয়েছে। সভাপতি মিজানের বাড়ি চকরিয়া উপজেলার ভেওলা মানিক চর ইউনিয়নে এবং সাধারণ সম্পাদক আমান উল্লাহ আমানের বাড়ি পেকুয়া উপজেলার বারবাকিয়া ইউনিয়নের ফাঁসিয়া খালী গ্রামে।উক্ত ফোরামের সাবেক সাধারণ সম্পাদক, চবির ছাত্রদলের সিনিয়র যুগ্ন সাধারণ সম্পাদক মো: মামুনুর রশিদ নির্বাচিত সভাপতি ও সাধারণ সম্পাদক সহ কমিটির সবাইকে অভিনন্দন ও প্রাণঢালা শুভেচ্ছা জানিয়েছেন।